EkBass/fiwiki-20250220-pages-articles huggingface dataset:
Yöklassinen

Yöklassinen on Yle Radio 1:n yöaikaan lähetettävä musiikkiohjelma, joka on osa Yle Klassista. Yle Klassisen digitaaliset lähetykset kuuluvat tauotta vuorokauden ympäri. Yöklassisessa lähetetään nimensä mukaisesti klassista musiikkia. Yöklassisen ja Yle Klassisen kuuluttaja on kanavan tuottaja Jari Rantschukoff. Kappaleet ovat yleensä kokonaisia teoksia. Osa levytyksistä on vanhoja, jopa 1920-luvulta, ja osa taas tuoreita levytyksiä. Yöklassisen ohjelmisto käsittää jokseenkin kaikki klassisen musiikin lajit soolosoitinmusiikista lauluihin, orkesterimusiikkiin ja oopperaan. Perjantain ja lauantain välisenä yönä kuullaan ensimmäiseksi kokonainen ooppera. Sävellysten aikajana Yöklassisessa ulottuu keskiajalta 1900-luvun alkupuolen musiikkiin, joskaan kovin modernistisia 1900-luvun teoksia ei normaalisti esitetä. Kunkin yön ohjelmisto tarjoaa yleensä monipuolisesti eri musiikinlajeja ja eri ikäisiä sävellyksiä. Yöklassinen alkaa kello 23.40, kuuluttaja Jari Rantschukoff kertoo teos- ja esittäjätiedot aina ennen sekä jälkeen kappaleen. Kuulutukset on tehty niin Yöklassiseen kuin Yle Klassisen aamu-, päivä- ja iltaklassiseenkin noin kahta kuukautta aiemmin kuin ohjelmat tulevat radiosta. Kokonaisesta oopperasta kerrotaan yleensä myös päätapahtumat. Oopperoita kuullaan viikoittain perjantaisin kello 23.40.. Aluksi Yöklassinen oli Radiomafian ohjelma, jonka nimi oli Eine Kleine Nachtmafia, joka tarkoittaa saksaksi pientä yömafiaa. Ohjelma alkoi Radiomafialla syyskuussa 1990. Ohjelma alkoi silloisella Ylen Ykkösellä 1. kesäkuuta 1994, jolloin se korvasi Maamme-laulun, joka soitettiin tätä ennen Ylen Ykkösellä (vuoteen 1985 asti Yleisohjelmalla ja vuosina 1985–1990 radion ykkösverkossa) aina kello 0.05. Maamme-laulua seurasi lähettimien sammutus. Ohjelman nimeksi vaihtui samalla Yöklassinen. Vuosina 1994–2003 Yöklassinen lähetettiin yhtä aikaa Ylen Ykkösellä ja Radiomafialla. YleX:n korvattua Radiomafian Yöklassinen jäi ainoastaan Yle Radio 1:n ohjelmaksi. Viimeisen kerran Yöklassinen kuultiin Radiomafialla 13. tammikuuta 2003 kello 0.05–6.30. Yöklassista kuullaan joka yö Yle Radio 1:ssä kello 23.40 alkaen, maanantaista lauantaihin kello 6:een asti ja sunnuntaisin kello 7:ään asti. Aiemmin Yöklassinen alkoi klo 23.10 tai 0.05, mutta vuoden 2023 alussa se aikaistui alkamaan klo 22.15. Seuraavan vuoden 2024 alusta alkaen Yöklassinen siirtyi alkamaan vasta klo 23.40. Yle Radio 1 soi vuosien 2001 ja 2017 välillä yöllä Yle Teeman taustalla ennen kuin se yhdistettiin Yle Femin kanssa samalle kanavapaikalle. 2000-luvun alussa Yöklassinen oli kuultavissa television kautta yöaikaan Nelosen testikuvalähetysten aikana, joissa soi Radiomafia. Yle Vegan Nattklassiskt on eri ohjelma kuin Yöklassinen. ==Lähteet== Luokka:Yle Radio 1:n ohjelmat Luokka:Suomalaiset radion musiikkiohjelmat
Kymmenen pientä minuuttia

Kymmenen pientä minuuttia oli Yle Radio 1:n radiodokumenttisarja keskiviikkoisin. Se kertoi lyhytdokumentin keinoin aiheestaan kymmenen minuutin aikana. Lähetysaika oli keskiviikkoisin klo 9.45–9.55, toinen lähetys samana iltana klo 18.15–18.25. Ohjelmaa on lähetetty viimeksi vuonna 2012. == Lähteet == Luokka:Yle Radio 1:n ohjelmat
Kesämaa (albumi)

Kesämaa on Pekka Strengin toinen ja viimeiseksi jäänyt studioalbumi, joka julkaistiin joulukuussa 1972. Siinä, missä Strengin edellisen Magneettimiehen kuolema -albumin taustalla oli soittanut Tasavallan Presidentti -yhtye, niin myös tämä albumi sai taustalleen Suomen kevyen musiikin eturivin muusikoita. Albumi julkaistiin joulukuussa 1972 vinyylilevynä ja C-kasettina Love Recordsin toimesta. 1970-luvulla julkaistiin myös ensimmäinen uusintapainos vinyylinä, jonka tarkka julkaisuvuosi ei ole tiedossa. Albumista julkaistiin uudet vinyylipainokset vuosina 1981 ja 1987. Vuonna 2003 albumi julkaistiin ensimmäistä kertaa CD-levynä remasteroituna painoksena. Helmikuussa 2011 julkaistiin uusi vinyylipainos Love Records -levymerkillä. 7. helmikuuta 2020 Atte Blomin Ainoa Productions Oy julkaisi albumista jälleen uuden vinyylipainoksen numeroituna 300 kappaleen rajoitettuna painoksena. 18. kesäkuuta 2021 Levykauppa Äx julkaisi omalla levymerkillään albumista rajoitetun C-kasettipainoksen. == Kappaleet == Kaikki kappaleet säveltänyt, sanoittanut ja sovittanut Pekka Streng, ellei toisin mainita. === A-puoli === # # # # # # # === B-puoli === # * # # # # # (*) Kappaletta "Paperilunta" ei mainita LP-levyn kannessa tai etiketissä. Kasetilla kappale on vaihtanut paikkaa "...ja Tuittu ruusut sai" -kappaleen kanssa, ja on mainittu nimeltä. CD-painoksissa kappale on samalla raidalla "Mutta minä lähden" -kappaleen kanssa, eikä sitä mainita erikseen. === Vuoden 2003 painos === # * # # # == Kokoonpano == * Pekka Streng – laulu, akustinen kitara ja marakassit (2–7, 9–13) * Hasse Walli – akustinen kitara (1, 3–5, 12) ja syntetisaattori (1, 9) * Tommy Knif – sähkö- ja akustinen kitara (8–9) * Olli Ahvenlahti – piano, sähköpiano, urut, harmoni ja celesta (1–4, 6, 8–12) * Markku Lievonen – basso ja celesta (1–4, 6, 8–12) * Ari Valtonen – rummut ja bongo (1–4, 6, 8–12) * Pekka Pöyry – huilu (3, 5, 10) * Eero Koivistoinen – sopraanosaksofoni ja sopranino (5, 7–8) * Jukka Ruohomäki – syntetisaattori (1, 9) === Tuotanto === * Pekka Streng – tuotantoryhmä * Hasse Walli – tuotantoryhmä * Måns Groundstroem – tuotantoryhmä * Atte Blom – tuotantoryhmä * Erkki Hyvönen – äänitys (Finnvox-studiot) * Kari Tamminen – äänitys (Finnvox-studiot) * Joonia Streng – vuoden 2003 CD-painoksen tuotantoryhmä ja bookletin valokuvat (Joonia Strengin arkistot) * Lasse Streng – vuoden 2003 CD-painoksen tuotantoryhmä * Suonna Kononen – vuoden 2003 CD-painoksen tuotantoryhmä ja bookletin tekstit (Joensuussa lokakuussa 2002) * Sonja Streng – etukansikuva * Jukka Vatanen – (takakannen väri-)valokuva * Pauli Saastamoinen – vuoden 2003 CD-painoksen uudelleenmasterointi (maaliskuu 2003 / Finnvox) == Arvostelut == * Soundi: Kesämaa. Soundi. == Lähteet == Luokka:Vuoden 1972 albumit Luokka:Pekka Strengin albumit Luokka:Love Recordsin albumit Luokka:Måns Groundstroemin tuottamat albumit Luokka:Atte Blomin tuottamat albumit
Yarmouth (Nova Scotia)

Yarmouth on kaupunki ja merkittävä kalastus- ja lauttasatama Mainenlahdessa Nova Scotiassa Kanadassa. Sen asukasluku on 6 761, mutta nousee kymmeneentuhanteen kesän aikana. Yarmouth perustettiin vuonna 1759 nimellä Port Forchu ja siitä tuli kunta vuonna 1890. 1800-luvulla se oli merkittävä telakkakaupunki, jossa rakennettiin eniten laivoja asukkaita kohden maailmassa. Höyrylaivojen myötä laivanrakennus hiipui. ==Lähteet== == Aiheesta muualla == Luokka:Nova Scotian kaupungit Luokka:Nova Scotian kunnat
Buinsk

Buinsk () eli Bua () on runsaan 20 000 asukkaan kaupunki Tatarstanin lounaisosassa, 137 km pääkaupungista Kazanista etelään. Buinsk on noin 45 000 asukkaan Buinskin piirin hallinnollinen keskus. Siellä on elintarvike- ja nautintoaineteollisuutta. Vuonna 1989 Buinskin asukkaista oli tataareja 62,3 prosenttia, venäläisiä 25,5 prosenttia ja tšuvasseja 10,9 prosenttia. Asukasluvun kehitys: * 9 000 (1959) * 16 800 (1989) * 18 400 (2000) * 20 352 (2010) ==Lähteet== Luokka:Tatarstanin kaupungit
Ultša

Ultša voi tarkoittaa seuraavia: * ultša, Siperian itäosissa puhuttava tunguusikieli * ultšat, tunguusikansa.
Kasvottomat sotilaat

Kasvottomat sotilaat (The Unit) on yhdysvaltalainen CBS-kanavan toimintasarja, joka kertoo Yhdysvaltain maavoimien salaisesta erikoisjoukosta. Sarjaa tehtiin neljä tuotantokautta, jotka ensiesitettiin vuosina 2006–2009. Sarjan on luonut David Mamet ja se perustuu Eric L. Haneyn kirjaan Inside Delta Force. Haney oli itse Delta Force -erikoisjoukon ensimmäisiä jäseniä ja hän toimii myös yhtenä sarjan tuottajista. Suomessa sarjaa esitti MTV3 maaliskuusta 2007 lähtien.MTV3 Internet: Ohjelmat Luettu 31.12.2006. == Juoni == The Unit, Delta Forcea vastaava erikoisyksikkö, koostuu Yhdysvaltain maavoimien parhaista sotilaista. Se voidaan lähettää minne tahansa maailmassa hoitamaan mitä tahansa tehtävää. Yksikön tehtävät ovat pääasiassa terrorismin vastaista toimintaa ja vastaterrorismia. Sarjassa seurataan yksikön toimintaa, sen sotilaita ja näiden perheiden arkea kuvitteellisessa Fort Griffithin sotilastukikohdassa, jossa erikoisyksikkö toimii kulissi-huoltoyksikön "303rd Logistical Studies Group" nimellä. == Päähenkilöt == Näyttelijä Rooli Koodinimi Dennis Haysbert SGM Jonas Blane Snake Doctor Regina Taylor Molly Blane Scott Foley SFG Bob Brown Cool Breeze Audrey Marie Anderson Kim Brown Max Martini MSG Mack Gerhardt Dirt Diver Abby Brammell Tiffy Gerhardt Robert Patrick Eversti Tom Ryan Blue Iguana Michael Irby SFC Charles Grey Betty Blue Demore Barnes SFC Hector Williams Hammer Head Nicole Steinwedell W-1 Bridget Sullivan Red Cap Kavita Patil SGT Kayla Medawar Susan Matus SGT Sarah Irvine Rebecca Pidgeon Charlotte Ryan Summer Glau Crystal Burns Daniel Wisler Jeremy Erhart Wes Chatham SSG Sam McBride Whiplash == Tuotantokaudet ja katsojamäärät == Yhdysvalloissa sarjan ensimmäisen tuotantokauden 13 jaksoa esitettiin maalis–toukokuussa 2006 ja toisen kauden jaksot syyskuusta 2006 eteenpäin. Kolmas tuotantokausi alkoi puolestaan 25. syyskuuta 2007 ja päättyi 18. joulukuuta 2007. Toukokuussa 2008 vahvistettiin sarjan neljännen tuotantokauden tilaus. Sen esittäminen aloitettiin Yhdysvalloissa syyskuussa 2008, josta se jatkui toukokuulle 2009. Sarjan poikkeuksellinen aloitus johtuu siitä, että se korvasi edellisen kesken kauden ohjelmapaikalta lopetetun sarjan (mid-season replacement). Tuotantokausien keskimääräiset katsojamäärät ja kokonaissijoitus Yhdysvalloissa: Kausi Lähetysaika Aloitusjakso Päätösjakso Sijoitus Katsojia (milj.) 1\. Tiistai klo 21 7. maaliskuuta 2006 16. toukokuuta 2006 #14 15,5 2\. Tiistai klo 21 19. syyskuuta 2006 8. toukokuuta 2007 #36 11,1 3\. Tiistai klo 21 25. syyskuuta 2007 18\. joulukuuta 2007 #37 10,7 4\. Sunnuntai klo 22 28. syyskuuta 2008 toukokuu 2009 #28 10,45 ===DVD-julkaisut=== Julkaisu Alue(koodi) 1 Alue 2 Alue 3 Alue 4 1\. tuotantokausi 19. syyskuuta 2006 30. huhtikuuta 2007 Ranska: 4. heinäkuuta 2007 Belgia: 8. elokuuta 2007 18. huhtikuuta 2007 18. huhtikuuta 2007 2\. tuotantokausi 25. syyskuuta 2007 22. lokakuuta 2007 4. maaliskuuta 2008 3\. tuotantokausi 14\. lokakuuta 2008 20. lokakuuta 2008 joulukuu 2008 == Lähteet == == Aiheesta muualla == * Luokka:2000-vuosikymmenen yhdysvaltalaiset draamasarjat Luokka:CBS:n televisio-ohjelmat
Chérif Touré Mamam

Chérif Touré Mamam (s. 13. tammikuuta 1981 Mango, Togo), on togolainen jalkapalloilija, joka pelasi viimeksi kaudella 2007 MC Algerissa. Pelipaikaltaan hän on keskikenttäpelaaja. Mamam on käyttänyt pelipaitansa selkämyksessä etunimiään Chérif Touré. ==Ura== Cherif Touré aloitti peliuransa 1998 Arabiemiirikunnissa al-Jazeerassa. Vuonna 2000 hän siirtyi saman liigan al-Nasriin. Seuraavana vuonna hän siirtyi Skotlannin Valioliigan Livingston FC:hen, jossa pelasi neljä vuotta. Kauden 2005–2006 Cherif Touré pelasi Metzissä. ===Maajoukkueura=== Togon jalkapallomaajoukkueessa Cherif Touré on pelannut kesäkuuhun 2006 mennessä 39 ottelua ja tehnyt 7 maalia. Hänet on valittu joukkueeseen myös Saksan MM-kilpailuihin 2006. ==Lähteet== * Cherif Tourén tilastot national-football-teams.comissa * Urheilulehti 23/2006 Luokka:Togolaiset jalkapalloilijat Luokka:Vuonna 1981 syntyneet Luokka:Elävät henkilöt
Tšistopol

Tšistopol () eli Çistay () on kaupunki Tatarstanin kaakkoisosassa Kamajoen varrella, 114 kilometriä pääkaupungista Kazanista itään. Tšistopol on Tšistopolin piirin hallinnollinen keskus, mutta ei silti kuulu piiriin vaan muodostaa oman hallintoyksikkönsä. pienoiskuva|upright|vasen|Nikolain ortodoksikirkko pienoiskuva|Vostok-kellotehdas sijaitsee Tšistopolissa. pienoiskuva|Eräs Vostok-kellomalli == Historia == Tšistopol perustettiin 1600-luvulla, ja kaupunki siitä tuli vuonna 1781. == Väestö == Vuonna 1989 Tšistopolin asukkaista oli venäläisiä 65,8 prosenttia, tataareja 30,2 prosenttia ja tšuvasseja 2,1 prosenttia. Asukasluvun kehitys: * 65 500 (1989) * 63 029 (2002) * 60 755 (2010) ==Lähteet== ==Aiheesta muualla== Luokka:Tatarstanin kaupungit
Raikuun kanava

Raikuun kanava on avokanava, joka sijaitsee Saimaalla, Puruveden ja Oriveden Paasselän välillä, Savonlinnan kaupungissa, entisen Kerimäen kunnan alueella. Kanavan ovat kaivaneet seudun asukkaat 1750-luvulla. Kanavaa on perattu lisää vuonna 1858, ja sitä on käytetty pääasiassa uittoihin. Kanavan aluetta on linnoitettu sekä ensimmäisen että toisen maailmansodan aikana. Kanavasta pääsee läpi ainoastaan hyvin pienillä veneillä. Kanava koostuu kolmesta peräkkäin sijaitsevasta kaivetusta osasta, jotka ovat pääkanavan lisäksi nimeltään Nurmitaipaleen ja Pistalan kanavat. Kanavan kautta kulkemalla voidaan kiertää useiden Saimaan selkien, kuten Enonveden, Pyyveden, Haukiveden, Pihlajaveden ja Puruveden rajaama yli tuhannen neliökilometrin maa-alue, jolla sijaitsevat muun muassa Kerimäen ja Savonrannan taajamat, sekä Enonkosken kuntakeskus. Aluetta kutsutaan Sääminginsaloksi tai Kerimäen saareksi. Jos kaivetun kanavan muodostama vesiyhteys hyväksytään saaren kriteeriksi, Sääminginsalo on Saimaan suurin ja määrittelytavasta riippuen Suomen suurin tai toiseksi suurin saari. Raikuun kanava on yksi Museoviraston vuonna 1993 ja uudelleen 2009 määrittelemistä valtakunnallisesti merkittävistä rakennetuista kulttuuriympäristöistä. Kanava on ajettavissa rauhallisesti vesijetillä Saimaan vedenkorkeuden ollessa +100 cm (5.6.2021). Suurin vene, joka tällä vedenkorkeudella voi kanavan läpi mennä, on noin 6-metrinen (korkeus alle 180 cm vedenpinnasta ja leveys enintään 260 cm), mikä edellyttää keulamiestä puoshaan kanssa. Syväys tulee olla alle 100 cm. ==Lähteet== * * * ===Viitteet=== ==Aiheesta muualla== Luokka:Suomen kanavat Luokka:Savonlinnan rakennukset ja rakennelmat Luokka:Savonlinnan luonto Luokka:Savonlinnan liikenne Luokka:Savonlinnan nähtävyydet Luokka:Kerimäki Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1700-luvulla rakennetut rakennukset ja rakennelmat Luokka:Oriveden–Pyhäselän alue Luokka:Suur-Saimaan alue Luokka:Varsinainen Saimaa
Nurlat

Nurlat (, ) on kaupunki ja kaupunkikunta Venäjällä Tatarstanin eteläosassa, 268 kilometriä tasavallan pääkaupungista Kazanista kaakkoon. Nurlat kuuluu Nurlatin piiriin ja on sen hallinnollinen keskus. Nurlatin seudulla on rikkaat maaöljyvarat. == Historia == Nurlat perustettiin vuonna 1905 ja kaupunki siitä tuli vuonna 1961. Asukasluvun kehitys: * 12 700 (1959) * 32 500 (2002) * 32 601 (2010) ==Lähteet== Luokka:Tatarstanin kaupungit
Jaala (purjealus)

Jaala on kaksi- tai kolmimastoinen kahvelipurjeilla varustettu purjealus, jossa ei ole latvapurjeita. Purjehtivat jaalat olivat yleisiä rahtiliikenteessä Suomen rannikoilla 1900-luvun alkupuoliskolle asti kuljettaen mm. hiekkaa. Niitä rakennettiin mm. Porvoon seudulla. Viimeiset jaalat poistuivat rahtikäytöstä 1970-luvun alussa. Nykyään jaaloja on kunnostettu tilausristeilykäyttöön. Luokka:Purjealustyypit
Joensuun Elli

Joensuun Elli on fiktiivinen juukalainen naishahmo. Elli esiintyy Eino Kettusen samannimisessä laulussa. Käsinkirjoitetuissa teksteissä Eino Kettunen on kirjoittanut naisen nimeksi Selma. Vuosittain heinäkuun alussa Juuassa vietetään kotiseutuyhdistys Juuka-Seuran johdolla Ellin päiviä, jotka huipentuvat 11. heinäkuuta Ellin nimipäivään. Tuolloin valitaan myös vuosittainen Juuan Elli. Laulussa mainittu joensuu ei viittaa Joensuun kaupunkiin, vaan Juuan kirkonkylän keskustassa sijaitsevaan Juuanjoen ja Vepsänjoen suistoon eli joen suuhun, "missä uitiin ja leikittiin ain". Eino Kettusen isän suutarinverstas sijaitsi juuri sillä kohtaa ja sen vuoksi tuo määrite on myös laulussa. Joensuun Elli -laulusta: :Sen päivän mie muistan niin nuukaan :kuin eilen se ollunna ois, :kun Ellin kanss’ seilattiin Juukaan, :Koli-laevalla Lieksasta pois. ==Joensuun Elli muissa yhteyksissä== * Heikki Turusen kirja Joensuun Elli sijoittuu 1970-luvulle. Anssi Mänttäri ohjasi romaanista samannimisen elokuvan 2004, pääosissa Jenni Banerjee ja Reidar Palmgren. Elokuvasta on muokattu myös Joensuun Elli -niminen televisiosarja, joka esitettiin MTV3:lla elokuussa 2008. * Joensuun Elli on Joensuun opiskelija-asuntoyhtiö. Yhtiön nimen taustalla on myös Reino Helismaan kappale "Ellin boksissa". * Kesähotelli Elli on Joensuun opiskelijataloissa toimiva kesähotelli. * Joensuun Elli -nimi oli käytössä ravintola Wanhalla Jokelalla lyhyen aikaa. *Pikku-Elli on päiväkoti Juuassa. ==Lähteet== ==Aiheesta muualla== * http://www.juuka.fi/fi/cfmldocs/menu_oikea.cfm?ID=458 * Vuokko Juurisoja: Joensuun Elli – totuus myytin takana (Kuka oli oikea Elli), Karjalainen 9.8.2001 Luokka:Juuka Luokka:Kuvitteelliset henkilöt Luokka:Suomalaiset musiikkikappaleet
Agryz

Agryz () eli Ägerce () on Tatarstanin tasavallan pohjoisin kaupunki Udmurtian rajan läheisyydessä 304 kilometriä pääkaupungista Kazanista koilliseen Venäjällä. Kaupunki, jonka väkiluku vuonna 2010 oli 19 300, on noin 36 600 asukkaan Agryzin piiriin hallinnollinen keskus. == Väestö == Vuonna 1989 Agryzin asukkaista oli tataareja 50,1 prosenttia, venäläisiä 38,6 prosenttia ja udmurteja 7,2 prosenttia. Asukasluvun kehitys: *2 340 (1859) *2 758 (1890) *4 543 (1920) *7 339 (1926) *12 376 (1938) *20 300 (1959) *18 900 (1979) *19 700 (1989) *19 300 (2010) ==Lähteet== ==Aiheesta muualla== *Agryzski munitsipalnyi raion (tatarstan.ru) Luokka:Agryzin piiri Luokka:Tatarstanin kaupungit
Yarmouth

Yarmouth viittaa muun muassa seuraaviin: * Yarmouth, kaupunki Kanadassa * Great Yarmouth, kaupunki Englannissa ;Britannian kuninkaallinen laivasto * HMS Yarmouth (1653), 50-tykkinen neljännen luokan alus * HMS Yarmouth (1695), 70-tykkinen kolmannen luokan linjalaiva * HMS Yarmouth (1745), 64-tykkinen kolmannen luokan linjalaiva * HMS Yarmouth (1798), jokialus * HMS Yarmouth (1911), Town-luokan kevyt risteilijä * HMS Yarmouth (F101), Rothesay-luokan fregatti
Kahvelipurje

Kahvelipurje on vinosuunnikkaan muotoinen purje, jonka etuliesma on maston suuntainen ja jonka yläkulma on tuettu viistolla kahvelipuomilla. ==Katso myös== *Aapapurje Luokka:Purjealuksen rakenne
Logroño

Logroño on La Riojan itsehallintoalueen pääkaupunki Pohjois-Espanjassa Ebrojoen varrella. Sen asukasluku on noin 150 000 (2015). Kaupunki liitettiin Kastiliaan 1173. Santa Maria de la Redondan katedraali La Plaza del Mercadolla on peräisin 1400-luvulta. Kuninkaallinen palatsi ja sen osana oleva kirkko on rakennettu 1130. Logroño on La Riojan viinialueen keskus ja Santiago de Compostelan pyhiinvaellusreitin varrella. La Riojan yliopisto avattiin 1992 ja Logroño-Agoncillon lentoasema (RJL; LELO) otettiin käyttöön 2003. Kaupungin jalkapalloseura Club Deportivo Logroñés pelasi Espanjan pääsarjassa Primera Divisiónissa vuosina 1987–1995 ja 1996–1997. Logroño - Ayuntamiento 6.JPG|Kaupungintalo Arch of Revellín Wall in Logroño.jpg|Arco del Revellín Logroño20130714223240SAM 2650Claridad2.jpg|Concatedral de Santa María de la Redonda (Plaza del Mercado) Logroño - Iglesia de San Bartolome 16.jpg|Iglesia de San Bartolomé Logroño - Centro de la Cultura del Rioja (CCR) 3.JPG|Centro Cultural del Rioja Callejero-logrono.jpg|Baldomero Esparteron patsas, Paseo del Espolón File:Parquedelebro.jpg|Parque de la Isla Logroño - Avenida Gran Vía Rey Juan Carlos I 22.jpg|Avenida Gran Vía Rey Juan Carlos I UR2012.jpg|La Riojan yliopisto Logroño - Casa de las Ciencias 01.JPG|Ebrojoki ja Casa de las Ciencias ==Lähteet== ==Aiheesta muualla== * Ayuntamiento de Logroño Luokka:La Riojan kunnat Luokka:Espanjan kaupungit
Baeza

Baeza on kaupunki Jaénin maakunnan keskellä Andalusiassa, 48 kilometriä Jaénista. Kaupungin asukasluku on 16 163 (2015)Instituto Nacional de Estadística. Baezassa on 1533 perustettu yliopisto, joka on muutettu seminaariksi, tuomiokirkko ja fransiskaaniluostari. Baeza oli muinoin kukoistava maurien kaupunki, jossa sanottiin olevan 50 000 asukasta. Ferdinand III ryösti sen 1239 ja siirsi 1248 hiippakunnan Jaéniin. Baezassa on Guardia Civilin poliisikoulu. Baezan ja Úbedan renessanssimuistomerkit lisättiin vuonna 2003 Unescon maailmanperintöluetteloon. == Kuvia == Catedral de baeza.jpg|Baezan tuomiokirkko ja Santa Marían suihkulähde Baeza - Antigua Universidad 05.JPG|Baezan yliopiston patio Baeza - Palacio Jabalquinto 01.JPG|Palacio de Jabalquinto File:2002-10-26 11-15 Andalusien, Lissabon 137 Baeza.jpg|Puerta de Jaén ja Arco de Villalar == Lähteet == === Viitteet === == Aiheesta muualla == * Ayuntamiento de Baeza * Renaissance Monumental Ensembles of Úbeda and Baeza Luokka:Jaénin kunnat Luokka:Andalusian kaupungit Luokka:Unescon maailmanperintökohteet Espanjassa
Úbeda

Úbeda on kunta Etelä-Espanjassa Jaénin maakunnassa Andalusiassa. Sen asukasluku on 34 930 (2015).Instituto Nacional de Estadística Úbeda sijaitsee lähellä Jaénin maakunnan maantieteellistä keskustaa ja on yksi alueen tärkeimpiä taajamia. Siellä on sairaala, yliopistotasoista opetusta, valtion virastoja ja oikeusistuin. Kaikkiaan se on ympäröivän noin 200 000 asukkaan alueen keskus. Monumentaalinen Vázquez de Molina -kortteli ja sitä ympäröivät renessanssirakennukset (Palacio de las Cadenas ja Sacra Capilla del Salvador) ovat vaikuttavia rakennustaiteen muistomerkkejä. Úbedan ja läheisen Baezan renessanssikirkot ja -palatsit liitettiin 2003 Unescon maailmanperintökohteeksi. Úbedassa ovat syntyneet esimerkiksi kirjailija Antonio Muñoz Molina ja laulaja Joaquín Sabina. == Kuvia == Sacra Capilla.JPG|Vázquez de Molina -kortteli sisältää Vapahtajan pyhän kappelin ja Deán Ortegan palatsin. Plaza Primero de Mayo. Úbeda.jpg|Plaza Primero de Mayo Hospital de Santiago 04.jpg|Hospital de Santiago (patio) Palacio de las Cadenas 02.jpg|Palacio de las Cadenas == Lähteet == === Viitteet === == Aiheesta muualla == Luokka:Jaénin kunnat Luokka:Unescon maailmanperintökohteet Espanjassa
Esko Elstelä

Kaarlo Esko Oskar Elstelä (15. marraskuuta 1931 Pori – 30. syyskuuta 2007 Helsinki) oli suomalainen teatteri- ja elokuvaohjaaja sekä näytelmien suomentaja. Elstelä toimi Suomen Kansallisteatterin ohjaajana vuosina 1974–1994. Hänen ohjauksiinsa kuuluvat Léocadia, Kalju laulajatar, Annie mestariampuja, Irma La Douce, Myrsky, Tartuffe, Coriolanus, Talvinen tarina, Särkyneiden sydänten talo, Lorenzaccio, Loppu hyvin, kaikki hyvin, Z. Topeliuksen Lintu sininen, Lajos Marótin Viimeistä seuraava yö, Kaikki maailman rikkaus, Harhatunteet ja Hugo von Hofmannsthalin Vaikea luonne. Elstelä suomensi useita näytelmiä, esimerkiksi Alfred de Musset’n Ei lempi leikin vuoksi, Albert Camus’n Caligula, Tennessee Williamsin Tatuoitu ruusu, Molièren Ihmisvihaaja ja Shakespearen Venetsian kauppias. Vuonna 1969 hän suomensi yhdysvaltalaisen, kansainvälisesti suosituksi tulleen Hair- musikaalin. Esko Elstelän isä oli Ossi Elstelä, ja hänen sisariaan ovat näyttelijät Kristiina ja Riitta Elstelä. Esko Elstelän ja Satu Waltarin poika on Joel Elstelä. Elstelä on haudattu isänsä viereen Malmin hautausmaalle Helsinkiin. ==Filmografia== * Niskavuoren naiset 1938 kreditoimaton näyttelijä (Poju, Aarnen ja Martan poika) * Onnelliset leikit 1964 episodielokuvan toinen jakso ** Tikku 1964 ohjaus, käsikirjoitus, näyttelijä (matkustaja linja- autossa) * Polkkapari 1973 ohjaus, käsikirjoitus (tv) * Nuori Ida Aalberg 1974 ohjaus (tv) * Vieras rouva 1975 ohjaus, käsikirjoitus (Fjodor Dostojevskin novellin mukaan) (tv) * Talvinen tarina 1975 ohjaus (tv) * Naistentanssit 1976 ohjaus, käsikirjoitus (Anu Kaipaisen romaanin pohjalta) (tv) * Teatterituokio: Hautajaiset 1977 ohjaus, käsikirjoitus (tv) ==Lähteet== ==Aiheesta muualla== * Esko Elstelän muistokirjoitus Helsingin Sanomissa Luokka:Suomalaiset teatteriohjaajat Luokka:Suomalaiset elokuvaohjaajat Luokka:Suomalaiset sanoittajat Luokka:Vuonna 1931 syntyneet Luokka:Vuonna 2007 kuolleet
Pamplona

Pamplona ( tai Iruña¹) on Espanjan Navarran pääkaupunki. Sen väkiluku on noin 196 000 (2016).Instituto Nacional de Estadística Pamplona on tunnettu vuosittain 6.–14. heinäkuuta järjestettävästä San Fermínin festivaalista ja erityisesti 7. heinäkuuta tapahtuvasta härkäjuoksusta.Fiestas of San Fermin Tursm in Navarra 100-luvulta Pamplona oli roomalainen kaupunki nimeltä Pompeiopolis. Perimätiedon mukaan sen perusti Gnaeus Pompeius Magnus 75 eaa. Sen valloittivat visigootit 409 ja se toimi piispanistuimena 600-luvun loppuun, jolloin maurit valloittivat sen, jolloin nimi muuttui muotoon Banbalūnah. Pyhä Fermin oli ensimmäinen kaupungin piispa. Tehtyään sotaretken Zaragozaan Kaarle Suuri tuhosi kaupungin muurit 778. Abd ar-Rahman I valloitti sen takaisin 781. Tradition mukaan baski Enneco Aresta kapinoi frankkeja vastaan 824 ja julistettiin Pamplonan kuninkaaksi. Abd ar-Rahman III tuhosi kaupungin 924, jonka jälkeen siitä jäi jäljelle vain pieni kylä, jota alettiin kutsua nimellä Iruña ja myöhemmin Naverrería. 800-luvulta 1100-luvulle Navarra tunnettiin Pamplonan kuningaskuntana. Navarran kuningaskunnan pääkaupunki Pamplona oli vuoteen 1512, jolloin se liitettiin Espanjaan. Filip II:n rakentama linna teki 1571 Pamplonasta vahvimmin puolustetun kaupungin pohjoisessa. Ensimmäisen karlistisodan jälkeen Navarran kuningaskunta lopetettiin ja Navarrasta tuli maakunta. Pamplonassa on kaksi yliopistoa. Opus Dein 1951 perustama Universidad de Navarra,Universidad de Navarra valtiollinen 1987 perustettu Universidad Pública de Navarra,Public University of Navarre sekä UNEDin paikalliset laitokset. Teollisuuteen kuuluu autoteollisuutta (Volkswagen), energia, rakennusmateriaalit, metallurgia, paperi- ja elintarviketeollisuutta. Kaupungin katedraali on rakennettu 1387–1525 ja sen uusklassinen fasadi on Ventura Rodríguezin työtä (1783). Kirkossa on Kaarle III:n hauta.St Mary's Cathedral Kingdeom of Navarre Pyhän Saturnino Tolosalaisen kirkko on peräisin 1200-luvulta, raatihuone 1600-luvulta. Ernest Hemingway teki Pamplonaa tunnetuksi romaaneissaan ja hänen mukaansa on nimetty katu, Paseo de Hemingway. Kaupungista on kotoisin jalkapalloseura Club Atlético Osasuna, joka pelaa Espanjan La Ligassa. == Huomautukset == ¹ Baskin kielen instituutti suosittaa nimeä Iruñea, mutta Navarran hallitus on hyväksynyt nimen Iruña. == Kuvia == Pamplona - río Arga, desde Rochapea.JPG|Río Arga kuvattuna Arrotxapean (esp. Rochapea) kaupunginosassa. Pamplona-Plaza-Castillo-jule berlin-01.jpg|Gazteluko Plaza (esp. Plaza del Castillo) Pamplona Rathaus, front, 2005-07-17.jpg|Pamplonan kaupungintalo Portal nuevo.JPG|Portal Nuevo Estafeta kalea.JPG|Estafeta Kalea Pamplona - Parque de la Taconera 09.JPG|Parque de la Taconera IruñekoBaluarte.JPG|Baluarte-kongressikeskus Pamplona - San Cernin o San Saturnino, exterior 01.jpg|San Zernin elizia (esp. Iglesia San Saturnino) Chupinazo8.jpg|San Fermín -festivaali Catedral de Pamplona.jpg|Pamplonan katedraalin julkisivua == Lähteet == == Aiheesta muualla == * Ayuntamiento de Pamplona *
Atte Tarjanne

Atte (Kaarle Aukusti) Tarjanne (alk. Törnqvist; 17. kesäkuuta 1862 Ikaalinen – 5. toukokuuta 1922 Hämeenlinna) oli suomalainen opettaja, päätoimittaja ja Tampereen työväenyhdistyksen puheenjohtaja (1896–1898), joka erosi kun työväenliike alkoi vuonna 1898 muuttua sosialistiseksi. Hän oli myös nuorsuomalainen puolueaktiivi.Tarjanne, Atte. Ahveniston hautausmaan virtuaalipolku.Ylioppilasmatrikkeli 1853–1899 : Kaarlo August TörnqvistToimittaja Atte Tarjanne, Iltalehti, 06.05.1922, nro 103, s. 2, Kansalliskirjaston digitaaliset aineistot Tarjanteen vanhemmat olivat kappalainen, varapastori Karl Gustaf Törnqvist (1822–1910) ja Karolina Gustava Regina Schreck (k. 1925). Hän pääsi ylioppilaaksi 1881 Jyväskylän lyseosta.Yrjö Kotivuori, Ylioppilasmatrikkeli 1640–1852: Karl Gustaf Törnqvist. Verkkojulkaisu 2005. Luettu 6.5.2022. Tarjanne oli Käkisalmen alkeiskoulun kollegana 1885–1886. Hän siirtyi sitten lehtialalle ja oli toimittajana Tampereella Aamulehdessä vuodesta 1890. Tarjanne siirtyi parin vuoden kuluttua Tampereen Sanomat-lehden päätoimittajaksi ja hän oli tässä tehtävässä aina siihen saakka kun lehti lakkautettiin viranomaisten toimesta 1900-luvun alussa. Tarjanne oli myös samalla maanviljelijänä Kangasalla 1892–1902 Tarjanne oli sitten lyhyen aikaa Kuopion Uutiset-lehden toimittajana ja sitten toimittajana Päivälehdessä kunnes tämäkin lehti lakkautettiin 1904. Hän oli sitten Länsi-Uudenmaan kansanopiston johtajana 1904–1907. Tarjanne muutti 1909 Hämeenlinnaan ja toimi nuorsuomalaisen Hämetär-lehden päätoimittajana 1909–1919. Hän toimi samalla kauppa-apulaiskoulun johtajana ja oli vuonna 1919 perustetun Hämeenlinnan kauppakoulun ensimmäinen johtaja aina kuolemaansa saakka. Atte Tarjanne on haudattu Ahveniston hautausmaalle Hämeenlinnaan. Hän oli naimisissa vuodesta 1897 Aleksandrine Josefina Saara Bauerin kanssa. Tarjanteen tytär Pirkko oli naimisissa taidemaalari Aarno Ahtajan (1898–1978) kanssa. Atte Tarjanteen veljiä olivat kouluneuvos Jukka Tarjanne ja arkkitehti, professori Onni Tarjanne. == Teoksia == Nimellä Kaarle Aukusti Tarjanne: * Länsi-Uudenmaan eli Vihdin kansanopiston kertomus työvuosilta 1904–1907 ynnä katsaus opiston 10-vuotiseen toimintaan. Vihdin kansanopisto, Helsinki 1907 == Suomennoksia == * Eduard Bernstein: Sosialismin edellytykset ja sosialidemokratian tehtävät. Suomentaneet S. ja A. Tarjanne. WSOY 1910. Uusi näköispainos 1982. (Alkuteos: Die Voraussetzungen des Sozialismus und die Aufgaben der Sozialdemokratie.) == Lähteet == Luokka:Suomalaiset päätoimittajat Luokka:Suomalaiset opettajat Luokka:Suomalaiset järjestöjohtajat Luokka:Vuonna 1862 syntyneet Luokka:Vuonna 1922 kuolleet
Stanley Morison

Stanley Morison (6. toukokuuta 1889 – 11. lokakuuta 1967) oli englantilainen kirjainsuunnittelija. Morison oli itseoppinut lehtimies, joka pääsi Imprint- lehden toimittajaksi. Hän toimitti 1920-luvulla myös lehtiä nimeltä The Fleuron sekä Penrose Annual. Hän pääsi latomakoneita ja kirjaintyyppejä valmistavan Monotype Corporationin palvelukseen ja toimi siinä 1923–1961. Hän oli sittemmin The Times -lehden neuvonantajana 1929–1960. Hän kritisoi sanomalehtipaperin huonoa laatua, minkä jälkeen hän suunnitteli Times New Roman -kirjaintyypin yhdessä Victor Lardentin kanssa. Muita hänen suunnittelemiaan kirjaintyyppejä ovat Blado ja Bembo 1920-luvulta. Morison toimi myös Encyclopædia Britannican toimitusneuvostossa vuodesta 1961 kuolemaansa saakka. Luokka:Vuonna 1889 syntyneet Luokka:Vuonna 1967 kuolleet Luokka:Englantilaiset kirjainmuotoilijat
Štil

Štil () on venäläinen kantoraketti. Se on ainoa kantoraketti, joka on laukaistu onnistuneesti sukellusveneestä. ==Tausta== Štil perustuu ballistiseen R-29RM-ohjukseen, jota suunnittelee ja valmistaa Makejevin suunnittelutoimisto. R29 on SLBM-ohjus, joita on käytetty Neuvostoliiton ja edelleen Venäjän laivaston Delta-sarjan ohjusveneissä. Kantoraketti on kolmivaiheinen, jonka kaikki moottorivaiheet käyttävät nestemäistä ajoainetta. ==Käyttö== Tehdyt laukaisut: Laukaisu Ajankohta (UTC) Tyyppi Laukaisupaikka Hyötykuorma Hyötykuorman tyyppi Hyötykuorman massa Kiertorata Onnistui? 1 7. heinäkuuta 1998 Štil-1N Barentsinmeri, Delta-luokan sukellusvene K-407 Novomoskovsk TUBSAT-N, Štil-1 kaksi kokeellista tietoliikennesatelliittia ? LEO onnistunut laukaisu 2 26. toukokuuta 2006 klo 19.50 Štil-1N Barentsinmeri, Delta-luokan sukellusvene K-84 Jekaterinburg Kompas-2 tiedesatelliitti 80 kg SSO onnistunut laukaisu ==Katso myös== * Volna-kantoraketti, joka perustuu myös R-29-ohjukseen == Aiheesta muualla == * Uutinen toukokuun 2006 laukaisusta * Makejev-yhtiön sivusto * Käyttäjän käsikirja Luokka:Kantoraketit
Kahvakuula

Kahvakuula (; girja, myös girya) on venäläinen voimailuväline. Nimensä mukaisesti kyseessä on rautainen ja litteäpohjainen kuula, johon on liitetty kahva. Nykyisin rautakuula saattaa olla muovipäällysteinen. Kahvakuula on entisaikojen voimamiesten harjoitusväline. Kuntoilussa käytettävien kahvakuulien paino vaihtelee muutamasta kilosta useisiin kymmeniin kiloihin. Kahvakuulaurheilussa ja harjoittelussa käytetään tavallisesti 8-32 kiloa painavia kuulia. Kahvakuulan avulla voi lisätä voimaa, nopeutta, kestävyyttä ja tasapainoa. Sen hallinta vaatii kuitenkin hyvää tekniikkaa. == Kahvakuulaurheilu == Kahvakuulaa käytetään välineenä kahvakuulaurheilussa. Nykymuotoinen laji on peräisin Neuvostoliitosta ja nykyään kahvakuulakisoja järjestetään ympäri maailmaa. Suomen painonnostoliitto on virallistanut kahvakuulaurheilun osaksi lajivalikoimaansa. Liiton alaisuudessa toimiva kahvakuulaurheilujaos vastaa lajin kehittämisestä. Suomenmestaruuskilpailut järjestettiin ensimmäisen kerran vuonna 2009. Lajissa on useita erilaisia nostomuotoja. Klassiset nostomuodot ovat työntö ja tempaus -kaksiottelu eli biathlon sekä long cycle (LC), joka on rinnalleveto-työntö. Perinteisesti miehet nostavat työnnön ja long cyclen kahdella kuulalla, mutta myös naisilla kahden kuulan nostomuoto on yleistynyt yhdellä kuulalla nostamisen sijaan. Tempauksessa käytetään yhtä kuulaa. Sarjat jakaantuvat kuula- ja kehonpainoluokkiin. Klassisessa kilpailusuorituksessa suoritusaika on 10 minuuttia ja tuomarin hyväksymien toistojen määrä ratkaisee voittajan. Yhden kuulan nostoissa kättä saa vaihtaa kerran suorituksen aikana.Kahvakuulaurheilun säännöt 1.3.2020 === Kahvakuulaurheilussa käytettävät kahvakuulat === Virallisissa kilpailuissa käytettävien kuulien koot, painot ja värit on määritelty tarkkaan. Suomessa kuulien korkeus on 280 mm, kuulan (pallon) halkaisija 210 mm ja kahvan halkaisija 35 mm. Kuulien paino saa poiketa ilmoitetusta enintään 100 g. Urheilussa käytettävien kuulien painot ja vakiintuneet värit ovat: * 8 kg - vaaleanpunainen * 12 kg - sininen * 16 kg - keltainen * 20 kg - violetti * 24 kg - vihreä * 32 kg - punainen * 40 kg - ei virallista väriä Virallisissa kilpailuissa kuulien värien sävyt voivat vaihdella, mutta paino ja mitat ovat ehdottomia. == Lähteet == *Nappari, Martti: Girya - Voimaa, nopeutta ja kestävyyttä, CompactFit / MBN Training House Oy === Viitteet === ==Aiheesta muualla== *CompactFit - Tietoa kahvakuulista ja harjoittelusta. *Suomen kahvakuula ry - Tietoa GS (Girevoy Sport) -kilpailulajista Suomessa ja muualla *Euroopan GS-liitto , *NAKF - Pohjoisamerikkalainen GS-yhdistys *Andrey Kuzminin GS-sivusto , Luokka:Kuntoilulaitteet Luokka:Seulonnan keskeiset artikkelit Luokka:Urheiluvälineet
Aznakajevo

Aznakajevo () eli Aznaqay () on kaupunki Tatarstanin itäosassa lähellä Baškortostanin rajaa, 376 kilometriä pääkaupungista Kazanista itään. Aznakajevo perustettiin vuonna 1762 ja kaupunki siitä tuli vuonna 1987. Kaupungissa on maaöljy- ja maakaasualan teollisuutta. == Väestö == Aznakajevo on 64 547 asukkaan Aznakajevon piirin hallinnollinen keskus, ja muodostaa piiriin kuuluvan 34 853 asukkaan kaupunkikunnan (2010 väestönlaskenta). Piirin kaupunkiasukkaita on myös Aktjubinskin kaupunkityyppisessä taajamassa (Актюбинский, 9 237 as.). Loput piirin 20 457 asukasta asuivat maaseutukylien muodostamissa kunnissa. Kaupungin asukasluvun kehitys: * 11 700 (1959) * 35 400 (2002) * 35 000 (2005) * 34 853 (2010) ==Lähteet== Luokka:Tatarstanin kaupungit
Bolgar

Bolğar (, ) on pieni, runsaan 8 600 asukkaan kaupunki Venäjällä Tatarstanin tasavallan eteläosassa Volgan rannalla, 140 km Tatarstanin pääkaupungista Kazanista etelään. Bolgar on noin 20 500 asukkaan Spasskin piirin hallinnollinen keskus. thumb|230px|left|Volgan risteilyaluksia Bolgarissa == Väestö == Asukasluvun kehitys: *7 000 (1959) *8 655 (2002) *8 650 (2010) == Historia == Kaupungin läheisyydessä sijaitsee historiallinen Bolğarin kaupunki. Nykyinen kaupunki perustettiin vuonna 1781 nimellä Spassk. Vuonna 1926 kaupungin nimi muutettiin muotoon Spassk-Tatarski ja vuonna 1935 muotoon Kuibyšev (), jolloin siitä tuli Kuibyševin piirin eli nykyisen Spasskin piirin keskus. Vuonna 1953 kaupunki siirrettiin lähemmäksi historiallista edeltäjäänsä Kuibyševin tekojärven tieltä. Vuonna 1991 kaupunki sai nykyisen nimensä. ==Lähteet== Luokka:Tatarstanin kaupungit
Leninogorsk

Leninogorsk (ven. ja ) on kaupunki Tatarstanin kaakkoisosassa, 322 km pääkaupungista Kazanista kaakkoon. Leninogorsk on Leninogorskin piirin hallinnollinen keskus. Leninogorsk perustettiin vuonna 1948 ja kaupunki siitä tuli 1955. == Väestö == Asukasluvun kehitys: * 38 600 (1959) * 65 592 (2002) * 64 127 (2010) ==Lähteet== ==Aiheesta muualla== Luokka:Tatarstanin kaupungit
Mendelejevsk

Mendelejevsk () eli Mendeleyev () on kaupunki Tatarstanin pohjoisosassa, 238 kilometriä pääkaupungista Kazanista itään, noin 20 km Naberežnyje Tšelnyn pohjoispuolella, Kama-jokeen padotun Ala-Kaman tekojärven rannalla. Mendelejevsk on teollisuuskaupunki ja Mendelejevskin piiriin hallinnollinen keskus. Vuonna 2010 Mendelejevskin kaupungin asukasluku oli 22 075 ja koko piirin 30 377. Mendelejevsk perustettiin vuonna 1868 ja kaupunki siitä tuli 1967. ==Lähteet== Luokka:Tatarstanin kaupungit
Wish You Were Here

Wish You Were Here on vuonna 1975 julkaistu, järjestyksessään yhdeksäs Pink Floyd -albumi. Kaksi vuotta aikaisemmin julkaistu The Dark Side of the Moon oli ollut suuri menestys, mikä nosti yleisön odotukset korkealle seuraavan albumin suhteen. Julkaisunsa jälkeen albumin kysyntä oli niin suurta, etteivät levy-yhtiöt Yhdysvalloissa ja Britanniassa ehtineet painamaan tarpeeksi painoksia vastatakseen kysyntään. Aluksi kriitikoiden ja yleisön vastaanotto oli ristiriitainen, mutta vuosien saatossa albumi saavutti klassikon aseman, ja se on monesti valittu kaikkien aikojen parhaimpien rock-albumien joukkoon. Monet fanit ja Pink Floydin jäsenistä David Gilmour sekä Richard Wright ovat maininneet Wish You Were Heren yhtyeen parhaaksi albumiksi. Albumin ikoninen kansikuva on valokuvattu Warner Brosin studion piha-alueella Los Angelesissa Kaliforniassa ja sitä on usein jäljitelty valokuvataiteessa. Toisella kansikuvassa esiintyvistä stunttimiehistä oli puvun alla palosuojapuku ja hänen kasvonsa suojattiin hupulla. Hänen viiksensä paloivat, koska kuvaushetkellä tuulen suunta kääntyi. Suuremmilta vaurioilta kuitenkin vältyttiin. Levyn keskeisin kappale ”Shine On You Crazy Diamond” ja osittain myös nimikappale ”Wish You Were Here” kertovat yhtyeen entisestä jäsenestä Syd Barrettista. Osa albumin kappaleista kertoo osittain yhtyeen omakohtaisista kokemuksista levy-yhtiöiden byrokraattisesta ja kylmästä asenteesta. ”Welcome to the Machine” kertoo sopimuksen solmimisesta ja siitä, mitä se levy-yhtiön näkökulmasta tarjoaa yhtyeelle. ”Have A Cigar” kertoo koko sen aikaisen musiikkibisneksen tekopyhyydestä. Muusikko Roy Harper, joka oli Pink Floydin jäsenten ystävä ja levytti samalla studiolla heidän kanssaan, laulaa kyseisen kappaleen yksin. ==Kappaleluettelo== #”Shine On You Crazy Diamond”, osat I–V (Gilmour/Waters/Wright) – 13:34 #*laulusolisti Roger Waters #”Welcome to the Machine” (Waters) – 7:31 #*laulusolisti David Gilmour #”Have a Cigar” (Waters) – 5:08 #*laulusolisti Roy Harper #”Wish You Were Here” (Gilmour/Waters) – 5:34 #*laulusolisti David Gilmour #”Shine On You Crazy Diamond”, osat VI–IX (Gilmour/Waters/Wright) – 12:31 #*laulusolisti Roger Waters ==Muusikot== * David Gilmour – laulu, kitarat, lap steel -kitara, EMS Synthi AKS, basso, koskettimet, nauhaefektit * Roger Waters – laulu, basso, kitara, VCS3-syntetisaattori, nauhaefektit * Richard Wright – koskettimet, VCS3-syntetisaattori, taustalaulu * Nick Mason – rummut, lyömäsoittimet, nauhaefektit ===Vierailijat=== * Roy Harper – laulu kappaleessa ”Have a Cigar” * Dick Parry – saksofoni kappaleessa ”Shine on You Crazy Diamond” * Venetta Fields – taustalaulu kappaleessa ”Shine on You Crazy Diamond” * Carlena Williams – taustalaulu kappaleessa ”Shine on You Crazy Diamond” * Stéphane Grappelli – viulu kappaleessa ”Wish You Were Here” ==Lähteet== Luokka:Pink Floydin albumit Luokka:Vuoden 1975 albumit Luokka:Seulonnan keskeiset artikkelit
Fisher King

Fisher King on Terry Gilliamin ohjaama vuonna 1991 ensi-iltansa saanut draamakomedia. Sen pääosissa ovat Jeff Bridges, Robin Williams, Mercedes Ruehl ja Amanda Plummer. Elokuvan nimi tulee Graalin maljaan liittyvästä Kalastajakuninkaan legendasta Kuningas Arthurin tarinoista. Elokuva oli ehdolla muun muassa viiteen Oscariin ja Golden Globeen. Mercedes Ruehl voitti sekä parhaan naissivuosan Oscarin että Globen. Lisäksi Robin Williams sai parhaan miespääosapalkinnon Golden Globen kategoriassa komedia- tai musikaalielokuvat. == Juoni == Jack Lucas (Jeff Briges) on kyyninen ja pöyhkeä radion puheohjelman isäntä, joka masentuu lähes itsemurhan partaalle, kun hänen kommenttinsa ohjelmassa saavat psykoottisen soittajan tekemään manhattanilaisessa baarissa massamurhan. Kolme vuotta myöhemmin Lucasin kimppuun hyökätään. Mielisairas koditon mies nimeltä Parry (Robin Williams) pelastaa Lucasin. Parry on etsimässä Graalin maljaa ja yrittää saada Lucasin mukaan auttamaan häntä. Parry tarvitsee Lucasin apua paitsi etsinnöissä, myös pelottavan hallusinaation, Punaisen ritarin karkottamisessa. Lucas suhtautuu ehdotukseen kielteisesti. Lucasin ohjelmaan oli soittanut psykoottinen henkilö, joka oli luullut Lucasin kannustavan häntä verilöylyyn. Parry oli nähnyt massamurhan ja vaimonsa kuoleman. Kuultuaan tästä Lucasissa herää vastuuntunto ja hän päättää auttaa etsinnöissä. == Näyttelijät == == Palkintoja == === Oscarit === * Paras naissivuosa: Mercedes Ruehl Ehdokkaana: * Paras miespääosa: Robin Williams * Paras alkuperäiskäsikirjoitus: Richard LaGravenese * Paras lavastus: Mel Bourne, Cindy Carr * Paras elokuvamusiikki: George Fenton === BAFTAt === Ehdokkaana: * Paras naissivuosa: Amanda Plummer * Paras alkuperäiskäsikirjoitus: Richard LaGravenese === Golden Globet === * Paras miespääosa komediassa tai musikaalissa: Robin Williams * Paras naissivuosa: Mercedes Ruehl Ehdokkaana: * Paras komedia tai musikaali * Paras miespääosa komediassa tai musikaalissa: Jeff Bridges * Paras ohjaaja: Terry Gilliam === Muita tunnustuksia === The New York Timesin kriitikot valitsivat Fisher Kingin vuonna 2004 yhdeksi kaikkien aikojen tuhannesta parhaasta elokuvasta. == Lähteet == Luokka:Yhdysvaltalaiset draamakomediaelokuvat Luokka:Terry Gilliamin ohjaamat elokuvat Luokka:Vuoden 1991 yhdysvaltalaiset elokuvat Luokka:Parhaan naissivuosan Oscar-palkinnon saaneet elokuvat Luokka:Golden Globe -palkitut elokuvat Luokka:Elokuvat köyhyydestä
Zainsk

Zainsk () eli Zäy () on kaupunki Tatarstanin keskiosassa, 287 kilometriä pääkaupungista Kazanista itään. Zainsk on 58 046 asukkaan (2010) Zainskin piirin hallinnollinen keskus, ja muodostaa piiriin kuuluvan kaupunkikunnan (41 803 asukasta). Lisäksi piiriin kuuluu maaseutukyliä; piirin maaseutuasukkaita oli vuoden 2010 väestonlaskennassa yhteensä 16 243. == Historia == Zainsk perustettiin vuonna 1656. Vuonna 1962 paikkakunnasta tuli kaupunkimainen taajama nimellä Novyi Zai, ja Zainsk-niminen kaupunki siitä tuli 1978. ==Lähteet== ==Aiheesta muualla== Luokka:Tatarstanin kaupungit
Money

Money (raha englanniksi) voi tarkoittaa ainakin seuraavia asioita: * Microsoft Money, Microsoftin henkilökohtaisen rahankäytön suunnitteluohjelmisto. * Money, Microsoftin QBasicin esimerkkiohjelma. * Money, paikkakunta Mississippissä, Yhdysvalloissa. == Elokuvat == * Money, Duncan McRaen ohjaama yhdysvaltalainen komediaelokuva vuodelta 1921. * Vaarallinen kurssi (), Steven Hilliard Sternin ohjaama yhdysvaltalainen draamaelokuva vuodelta 1991. * Money, Martin Rosetein ohjaama yhdysvaltalainen jännityselokuva vuodelta 2016. * Money, Park Noo-rin ohjaama eteläkorealainen toimintaelokuva vuodelta 2019. == Henkilöitä == * Money, suomalaisen rap-artisti Julma-Henrin entinen taiteilijanimi. * Bryan Money (s. 1986), yhdysvaltalainen kitaristi. * Eddie Money (oik. Edward Joseph Mahoney, 1949–2019), yhdysvaltalainen laulaja, lauluntekijä, kitaristi ja saksofonisti. * John Money (1921–2006), yhdysvaltalainen pediatrian ja lääketieteellisen psykologian professori. == Musiikki== * ”Money”, Pink Floydin kappale albumilla The Dark Side of the Moon. * Money, KMFDMin albumi ja samanniminen kappale ja single vuodelta 1992. * Muusikkojen Abba, Badfinger, Charli Baltimore, Choking Victim, Gamma Ray, The Human League, Michael Jackson, Jamelia, Laura Nyro, Space, Suede, John Butler Trio, Vitamin C, Velvet Revolver ja Yes kappaleita.
Another Brick in the Wall Pt. 2

Another Brick in the Wall Pt. 2 on brittiläisen rock-yhtye Pink Floydin vuoden 1979 albumin The Wall hittikappale. Kappale on The Wall -albumin osa, joka koostuu kolmesta osasta Pt. 1, Pt. 2 ja Pt. 3, näistä kuitenkin Pt. 2 on tunnetuin. Siinä on kuuluisa funk-vaikutteinen kitarariffi, sekä lopun tunnettu kitarasoolo. Kappale julkaistiin myös singlenä, josta yhtye sai ainoan listaykköshittinsä. Se oli Britannian singlelistan kärjessä kaikkiaan viisi viikkoa vuodenvaihteessa 1979–80. Myös Yhdysvalloissa se nousi ykköseksi Billboardin listalla. Kappale on myös jossain määrin tullut tutuksi antikoulukappaleena. Kappaleen sanat nimenomaan kuuluvatkin, etteivät lapset tarvitse opetusta. Kuitenkin tämä kaikki on vain levyn päähenkilön Pinkin ajatuksia koulunkäynnin kannalta. == Cover-versioita == Metalliyhtye Korn on tehnyt cover-version kappaleesta. Se kuitenkin sisältää myös toisen Pink Floydin kappaleen, Goodbye Cruel Worldin, joka kuullaan The Wall -albumin ensimmäisen levyn lopussa, ”Another Brick in the Wall pt. 3”:n jälkeen. Kornin versio kappaleesta löytyy muun muassa albumeilta Live & Rare ja Greatest Hits, Volume 1. Lisäksi kappaletta soitetaan usein keikoilla, esimerkiksi Bitch We Have a Problem Tourilla 2009. == Lähteet == == Aiheesta muualla == * The Wall -albumin sanoitukset * Another Brick in the Wall Pt. 2 discogs.com -sivustolla Luokka:Pink Floydin kappaleet Luokka:Vuoden 1979 kappaleet
Tetjuši

Tetjuši () eli Təteş () on kaupunki Tatarstanin lounaisosassa Volgan ja sen täällä muodostaman Kuibyševin tekojärven länsirannalla, 180 kilometriä pääkaupungista Kazanista etelään. Tetjuši on Tetjušin piirin hallinnollinen keskus. Kaupungissa oli 11 596 ja koko piirissä 24 875 asukasta (2010). Tetjuši perustettiin vuonna 1578 ja kaupunginoikeudet se sai 1781. ==Lähteet== Luokka:Tatarstanin kaupungit
Mamadyš

Mamadyš () eli Mamadış () on runsaan 14 000 asukkaan kaupunki Tatarstanin pohjoisosassa. Kaupunki sijaitsee Vjatkan rannalla lähellä sen suuta, 167 kilometriä pääkaupungista Kazanista itään. Mamadyš on tekstiili- ja kenkäteollisuuskaupunki ja noin 45 000 asukkaan Mamadyšin piirin keskus. Kaupunki perustettiin vuonna 1781. == Väestö == Asukasluvun kehitys: *9 000 (1959) *13 500 (2002) *14 435 (2010) ==Lähteet== ==Aiheesta muualla== *Goroda i regiony RT/ Mamadyšski raion (tatcenter.ru) Luokka:Tatarstanin kaupungit
Laiševo

Laiševo () eli Layış () on Venäjän federaatioon kuuluva kaupunki Tatarstanin lounaisosassa Kaman ja sen muodostaman Kuibyševin tekojärven rannalla, noin 60 km pääkaupunki Kazanista kaakkoon. Laiševo kuuluu Laiševon piiriin ja on sen hallinnollinen keskus. Kaupungin asukasluku oli 7 735; maaseutuasukkaat mukaan luettuna kaupunkikunnassa asui 9 417 ja koko piirissä 36 516 henkeä (2010). Laiševo on perustettu vuonna 1557, ja kaupunki siitä tuli 9. syyskuuta 2004. ==Lähteet== Luokka:Tatarstanin kaupungit
Sveinn Björnsson

Sveinn Björnsson (27. helmikuuta 1881 Kööpenhamina, Tanska – 25. tammikuuta 1952 Reykjavík, Islanti) oli Islannin ensimmäinen presidentti 1944–1952. Sveinn valmistui lakitieteiden kandidaatiksi vuonna 1907. Tämän jälkeen hän työskenteli asianajajana sekä eri liikelaitosten johtajana. Hänestä tuli Reykjavíkin kaupunginvaltuuston jäsen 1912, ja hän oli sen puheenjohtaja 1918–1920. Islannin eduskunnan alltingin jäsenenä Sveinn oli 1914–1916 ja 1920. Islannin saatua 1918 rajoitetun itsehallinnon hän toimi lähettiläänä Tanskassa 1920–1924 ja uudestaan 1926–1940. Sveinn myös edusti Islantia monissa kansainvälisissä konferensseissa maailmansotien välisenä aikana. Saksan miehitettyä Tanskan keväällä 1940 Islannin autonomia laajeni, eikä maalla ollut yhteyksiä Tanskaan sodan takia. Sveinn valittiin Islannin valtionhoitajaksi kolmesti 1941–1943, ja hänellä oli samat valtaoikeudet kuin Tanskan kuninkaalla Kristian X:llä. Kun Islannista tuli tasavalta 17. kesäkuuta 1944, allting valitsi Sveinnin Islannin ensimmäiseksi presidentiksi. Uudelleen hänet valittiin toimeensa 1945 ja 1949, molemmilla kerroilla ilman vastaehdokasta. Sveinn kuoli ennen kolmannen kautensa loppua 1952 Reykjavíkissa. == Lähteet == Luokka:Islannin presidentit Luokka:Valtionhoitajat Luokka:Vuonna 1881 syntyneet Luokka:Vuonna 1952 kuolleet